google/wiki40b huggingface dataset:
Quebec

Slovenský názov

ÚGKK SR predpisuje ako slovenský názov len Quebec . Pravidlá slovenského pravopisu naopak kodifikujú dva tvary: Quebec (angl.) aj Québec (fr.).

Výslovnosť

Pôvodom anglické slovo Quebec má angl. výslovnosť: [kwibek], [kwəbek], [kibek] alebo [kəbek], pričom prízvuk je na druhej slabike. Slovenská výslovnosť znie [kvibek]. Pôvodom francúzske slovo Québec má fr. výslovnosť [kebek], pričom prízvuk je na druhej slabike, a slov. výslovnosť [kebek].

Etnické zloženie

Quebec sa od ostatných provincií Kanady odlišuje svojím jazykovým a etnickým zložením. Väčšina obyvateľov za svoj materinský jazyk pokladá francúzsky jazyk (80,8 %). Anglický jazyk za materinský jazyk považuje len 7,8 % obyvateľov. Približne 0,7 % obyvateľov za materinské jazyky považuje angličtinu aj francúzštinu. Asi 10,6 % obyvateľov používa iné jazyky (španielčina, taliančina, ukrajinčina, arabčina, čínština, nemčina, poľština, gréčtina a iné)
Takmer 60,1 % obyvateľov sa považuje za Kanaďanov. Na druhom mieste sa 28,9 % obyvateľov hlási k Francúzom. Asi 5,5 % k Írom, 4 % k Talianom, 3,3 % k Angličanom,, asi 3 % k Indiánom, 2,7 % k Škótom, 1,2 % k Číňanom, 1,23 % k Haiťanom, 0,89 % ku Grékom, 0,84 % k Poliakom, 0,83 % k Libanončanom, 0,49 % k Maročanom, 0,54 % k Rumunom,...

Náboženstvo

Dominantným náboženstvom v provincii je rímskokatolícka cirkev, ku ktorej sa hlási až 83,23 % obyvateľov provincie. Ide hlavne o obyvateľov francúzskeho pôvodu, ale aj potomkov prisťahovalcov z Talianska, Poľska, Írska a iných katolíckych krajín.
Protestantov je 4,71 %, čo je najmenej v Kanade. Najviac z nich sa hlási k anglikánom (1,2 %), k Zjednotenej cirkvi Kanady (0,74 %). Baptistov je 0,5 %, luteránov 0,14 %, pentekostalistov 0,32 %, Svedkov Jehovových 0,41 %.
K pravosláviu sa najviac hlásia potomkovia vysťahovalcov z Grécka, Rumunska, Ruska, Ukrajiny a Libanonu – 1,41 %.
Pribúda aj počet vyznávačov islamu (1,52 %), budhizmu (0,58 %), hinduizmu (0,34 %). Bez vyznania je 5,80 % obyvateľov.
Saint-Denis-du-Béhélan

Poloha

Obec má rozlohu 9,55 km². Najvyšší bod je položený 186 m n. m. a najnižší bod 172 m n. m.

Obyvateľstvo

Počet obyvateľov obce je 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jawa 500 OHV

Vývoj

Prvé vyrobené modely mali podrámovú nádrž, ktorá bola nahradená nádržou sedlovou. Pôvodný rám vylisovaný z oceľového plechu a zváraný, bol nahradený rámom nitovaným. Nedostatočne pevná predná rúrková vidlica bola nahradená vidlicou lisovanou. Predné svetlo okrúhleho tvaru bolo nahradené zaobleným polooválnym. Pôvodný tlmič výfuku bol nahradený rybinami.
Sklabiňa

Polohopis

Obec sa nachádza na východnom okraji Turčianskej kotliny, na úpätí Veľkej Fatry, v údolí Sklabinského potoka. Od okresného mesta Martin je vzdialená 7 km.

Dejiny

Prvá písomná zmienka o obci sa datuje od roku 1242. Revolučný národný výbor v Sklabini vyhlásil v dome horných Samčíkovcov 21. augusta 1944 za účasti občanov a partizánov rôznych národností obnovenie Československej republiky.

Občianska vybavenosť

V obci sa nachádza poľnohospodárske družstvo, mäsovýroba, stavebná firma a niekoľko živnostníkov.
Christian Schioldan

Klubový hokej

V sezóne 2005/06 bol hráčom klubu Frederikshavn IK v najvyššej dánskej súťaži.

Reprezentácia

Dánsky reprezentačný tréner Mikael Lundström ho nominoval Majstrovstvá sveta v hokeji 2006 v lotyšskej Rige. Na drese nosil číslo 20.
Vicebsk

História

Vicebsk je jedným z najstarších slovanských miest. Založila ho roku 947 knieža Oľga Kyjevská a skoro sa stalo sídlom kniežatstva a obchodným strediskom na ceste nazývanej Iz Varjag v Greki, tj. na ceste spájajúcej Baltské a Čierne more, resp. Škandináviu s Byzantskou ríšou. V roku 1320 sa Vicebsku zmocnilo Litovské veľkokniežatstvo, po Ľublinskej únie (1569) patrilo Poľsko-litovskému štátu. V I. delení Poľska (1772) pripadlo Rusku; neskôr sa stalo sídlom Vicebskej gubernérie a vyrástlo tu veľa neoklasicistických budov. Roku 1812 tadiaľ tiahol na Rusko Napoleon Bonaparte.
V rokoch 1919 – 1991 bol Vicebsk a celé Bielorusko súčasťou ZSSR, od roku 1991 je jedným z kultúrnych a hospodárskych centier samostatného Bieloruska.

Kultúra

Veľkou kultúrnou a historickou pamiatkou je kostol Zvestovania Panny Márie : pochádza z polovice 12. storočia, bol niekoľkorát prestavaný, v roku 1961 sčasti zničený  a obnovený v roku 1992. Ďalej je v meste niekoľko iných kostolov, historická radnica a letné sídlo maliara Iľju Repina. Najznámejším vicebským rodákom je židovský maliar Marc Chagall (1887 – 1985).

Hospodárstvo a doprava

Vicebsk je významným priemyslovým strediskom; sídli tu  strojársky závod na televízory Vityaz. Mesto leží mimo hlavnej tepny Minsk - Moskva, ale predsa len je dôležitým dopravným uzlom: stretávajú sa tu železničné i cestné ťahy severojužnej a západovýchodnej: (Petrohrad-Vitebsk-Orša-Homeľ-Kyjev a Riga-Polock-Vicebsk-Smolensk-Rusko).
Narudú

Narudú (maldiv. ނަރުދޫ‎) je jedným z obývaných ostrovov na atole Šavijani na Maldivách. Počet obyvateľov je 480 (jún 2006), dĺžka ostrova 850 m, šírka 650 m. Vzdialenosť od hlavného mesta Male je 232,22 km.
Kniha proroka Ozeáša

Kniha proroka Ozeáša/Hozeáša alebo Ozeáš/Hozeáš (skratka Oz) je kniha Starého zákona.
Zaraďuje sa medzi prorocké knihy - medzi malých prorokov.

Obsah

Prvé tri hlavy knihy sú zamerané na Ozeášovo manželstvo. Za nimi nasledujú karhajúce reči, ohlásenie trestov a sľub spásy.
Ozeáš musel symbolickým konaním vo svojom manželstve poukázať na lásku Boha k Izraelu. Pád Izraelského kráľovstva prorok naznačil aj symbolickými menami svojich detí.
Kniha zdôrazňuje, že podobne ako Ozeáš miluje svoju nevernú manželku, tak aj Boh miluje izraelský národ, ktorý sa dal na modloslužbu. Láska Boha k národu sa tu opisuje nádhernými obrazmi. Boh ale vyžaduje aby Izrael jeho lásku opätoval svojím správaním.
Orlí hnízdo

Ochrana

Predmetom ochrany sú nízke xerofilné kroviny - porasty so skalníkmi, hercynské dubohrabiny, sutinové lesy, štrbinová vegetácia silikátových skál a drolin, pohyblivé sutiny silikátových hornín a skalná vegetácia s kostravou tvrdou (Festuca pallens). Z hmyzu je predmetom ochrany kriticky ohrozený jasoň chochlačkový (Parnassius mnemosyne), ohrozený roháč veľký (Lucanus cervus) a fuzáč veľký (Cerambyx cerdo).
Bakı Televiziya Qülləsi

Bakı Televiziya Qülləsi (slovensky Televízna veža v Baku) je televízna veža v hlavnom meste Azerbajdžanu, v Baku. So svojou výškou 310 metrov je najvyššia stavba Azerbajdžanu a druhá najvyššia v Zakaukazsku. Veža bola postavená v rokoch 1979 - 1996.
UDHK ŠG Nitra

História

Hádzanársky klub vznikol v roku 2002. V roku 2010 sa klub prihlásil do 2. ligy. V sezóne 2011/2012 sa stal účastníkom Interligy WHIL.
The More Things Change

The More Things Change z roku 1997 je úspešný druhý album americkej thrash metalovej kapely Machine Head. Hudobne pokračuje a nadväzuje na štýl ich debutu Burn My Eyes.
Mars Astrobiology Explorer-Cacher

Vlastnosti vozidla

Mars Astrobiology Explorer-Cacher bude mať podobný dizajn ako má Mars Science Laboratory, aby sa znížila cena a možnosť neúspechu. 
Toto solárnymi panelmi poháňané vozidlo bude musieť mať dosah viac ako 10 km a životnosť aspoň jeden pozemský rok. Hmotnosť, okolo 65 kg, bude väčšia ako Mars Exploration Rover a menšia ako Mars Science Laboratory alebo ExoMars.

Pristátie

Max-c pristane v januári 2019 v severnej hemisfére Marsu v zime.
Igé (Orne)

Poloha

Obec má rozlohu 27,86 km². Najvyšší bod je položený 180 m n. m. a najnižší bod 90 m n. m.

Obyvateľstvo

Počet obyvateľov obce je 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vivien-de-Monségur

Poloha

Obec má rozlohu 15,83 km². Najvyšší bod je položený 131 m n. m. a najnižší bod 41 m n. m.

Obyvateľstvo

Počet obyvateľov obce je 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faucon-du-Caire

Poloha

Faucon-du-Caire má rozlohu 19,93 km². Najvyšší bod je položený 1 714 m n. m. a najnižší bod 846 m n. m.

Obyvateľstvo

Faucon-du-Caire má 58 obyvateľov (2009).
Graf vývoja obyvateľstva:
Zdroje: INSEE
Alexandr Gelievič Dugin

Život

Dugin stál spoločne s Eduardom Limonovom a Jegorom Letovom pri zrode Nacionálne-boľševickej strany Ruska (1993); po nezhodách s Limonovom z nej však odišiel, majúc bližšie k pravicovejšiemu a nacionalistickejšiemu Nacionálne-boľševickému frontu. V roku 2003 sa stal zakladateľom a čelným predstaviteľom Eurázijského zväzu mládeže. Dugin bol tiež poslancom ruskej Štátnej dumy.
Duginova ideológia je obtiažne opísateľná a postupne sa mení. Je založená na idei konzervatívnej revolúcie, ruskom nacionalizme, militarizme, tradicionalizme (okrem iného podpore Ruskej pravoslávnej cirkvi), antiliberalizme, antiamerikanizme v zmiešaní s marxizmom a s vplyvmi mnohých ďalších smerov. Často je označovaná za fašistickú, čo iní popierajú napr. s poukazom na Duginov článok Apológia fašizmu, kde Dugin trvá na triednom boji s tým, že trieda, za ktorú bojuje, nie je ruský národ, ale "ruská trieda". Tento boj má podľa Dugina metafyzický a mystický rozmer.
Dugin sa usiluje o opätovné pripojenie niekdajších krajín ZSSR k Rusku (pri zachovaní ruskej hegemónie). Istú dobu podporoval Vladimíra Putina, ktorý však uňho klesol "stratou Ukrajiny", keď nezasiahol pri tzv. Oranžovej revolúcii. V roku 2008 pri vojne v Južnom Osetsku, sa vyslovil pre obsadenie Gruzínska a zriadenie proruskej vlády.

Publikačná činnosť (výber)

V slovenčine mu (do roku 2018) žiaden titul nevyšiel.
Kredenc (televízna relácia)

Programy v programe ,,Kredenc,,

Farma – Karma,
Ordinácia v ružovej záhrade – Ordinácia v dočastnej nahráde,
Reflex – Reflux,
Búrlivé víno – Zlomený mušt,
Svokra – Cvokla,
Teleráno – Telebudík,
Neskoro večer – Šok Tols,
Rodinné prípady – Rodinné  prepady,
Smotánka – Zinčica,
Chart Show – Čardáš Show, 
Susedia – Furt sedia,
Zámena manželiek – Zámena kabeliek, 
SuperStár – Šuter Stár,
Varte s nami – Vosk v papuli,
Milujem Slovensko – Ľutujem Hladisko, 
O 10 rokov mladší – o 10 rokov hapčí,
Ján Kaľavský

Životopis

Vyštudoval nemčinu a ruštinu na Filozofickej fakulte UPJŠ v Prešove. Pracoval ako redaktor vo Východoslovenskom vydavateľstve v Košiciach, v Slovenskej televízii, v Slovenskom rozhlase. Prekladá z nemčiny, hlavným predmetom jeho záujmu je švajčiarska literatúra. Žije v Košiciach a jeho posledné povolanie (do júna 2009) bolo učiteľ na Základnej škole Krosnianska 4, kde učil dejepis, nemecký jazyk a občiansku výchovu. Medzi svojimi žiakmi bol veľmi obľúbený.
Bitka pri Appomattoxe

Bitka pri Appomattoxe bola posledná bitka Americkej občianskej vojny. Odohrala sa 9. apríla 1865. Generál Lee (Konfederácia) kapituloval pred generálom Grantom (Únia).
Prvé boje začali už 8. apríla pri vlakovej stanici pri Appomattoxe, kedy Únia prepadla a spálila konfederačné vlaky so zásobami čakajúce na príchod armády. Prenasledovaný generál Lee plánoval dostať sa do Lynchburgu pre ďalšie zásoby, v ceste mu však bránila kavaléria Únie. Za úsvitu Konfederácia začala útok proti kavalérii, ktorej cez noc prišiel na pomoc XXIV. zbor. Podľa priebehu bojov neostala Konfederácii iná možnosť ako vzdať sa presile.
Marchais-en-Brie

Poloha

Obec má rozlohu 12,78 km². Najvyšší bod je položený 212 m n. m. a najnižší bod 112 m n. m.

Obyvateľstvo

Počet obyvateľov obce je 271 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Štefan Belohradský

Životopis

Štefan Belohradský absolvoval v roku 1952 Fakultu architektúry Slovenskej vysokej školy technickej v Bratislave (prof. V. Karfík, E. Hruška). V rokoch 1954-1959 študoval sochárstvo na Vysokej škole výtvarných umení v Bratislave (prof. F. Štefunko). Jeho manzelka je vyznacna slovenska teoreticka umenia Luba Belohradska.
Svojou tvorbou reprezentoval Česko-Slovensko na početných medzinárodných prehliadkach (napr. Výstava súčasného umenia v Turíne, 1967; Česko-slovenské sochárstvo od Myslbeka po súčasnosť, Rodinove múzeum, Paríž 1968; Súčasné česko-slovenské umenie, Teherán 1969). Abstrahovanie tvaru a hľadanie jeho súhrnnej, konštruktívnej osnovy priviedlo autora už v prvej polovici 60. rokov k čistému geometrickému tvarosloviu aj zásluhou pôvodného vzdelania architekta. Od A. Pohribného dostal pozvanie do pražského Klubu konkrétistov a zároveň poverenie založiť tento klub aj na Slovensku s výtvarníkmi, ktorých spájalo konštruktivisticko-geometrické východisko tvorby. Vytvára objekty, ktoré realizuje z plexiskla, hliníka, antikora s využitím ich technických a optických vlastností. Jednoduché segmenty v symetrickom radení vytvárajú vertikály potvrdzujúce racionálne konštruktivistické cítenie. Redukcia formy poskladanej zo základných geometrických segmentov, ako výsledok matematickej permutácie, vyvoláva “virtuálny” kinetický efekt.
Podľa Zory Rusinovej je tento umelec v našom sochárstve prvej polovice 60. rokov „... príkladom redukcie formy až do polohy minimalu ... Autorova materiálová a technologická oscilácia medzi kameňom, kovom a plexisklom dokladá škálu experimentov na poli exaktne odvodzovanej sochárskej formy, od jedinečnosti solitéru k multiplikácii plošných elementárnych prvkov, od statického, čistého, z hmoty dobíjaného sochárskeho artefaktu až po konštruktívne vrstvenie množiny strojom rezaných segmentov....“.
Zúčastnil sa všetkých významných klubových výstav v Česko-Slovensku aj v zahraničí. V roku 1970 prezentoval na svetovej výstave Expo v Osake mobil „Slnko nádeje“, ktorý sa stal súčasťou kolekcie spoločnosti Mitsubishi. Jeho diela sú reprezentatívne zastúpené v zbierkach Národného technického múzea v Prahe, Slovenskej národnej galérie, vo viacerých galériách v Česku a Nemecku, ako aj v súkromných domácich a zahraničných zbierkach. Jeho dielo je zastupene vo vyznacnej zbierke Konstruktivickeho umenia Die Sammlung Peter C. Ruppert v Nemeckom meste Wurzburg.
Ing. arch. Štefan Belohradský je autorom náhrobného pamätníka Jozefa Gregora Tajovského na cintoríne v Tajove. Zomrel po krátkej ťažkej chorobe 19. apríla 2012 v Bratislave.
Ce
Tamnay-en-Bazois

Poloha

Obec má rozlohu 10,53 km². Najvyšší bod je položený 305 m n. m. a najnižší bod 219 m n. m.

Obyvateľstvo

Počet obyvateľov obce je 184 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chorvátsky Grob

Dejiny

Trvalé osídlenie lokality doložené archeologickými nálezmi je už z mladšej doby kamennej. Prvá písomná zmienka o obci pod názvom Monar pochádza z roku 1214. V tom čase sa v obci vyrábali šperky. Prví Chorváti prišli na územie Chorvátskeho Grobu v roku 1552. Podľa poznámky zo zápiskov z roku 1553 chorvátskych kolonistov povolal a usadil gróf Illésházy. Chorváti sa zaoberali poľnohospodárstvom a vinohradníctvom. Rozvinula sa domáca výroba a ľudový výtvarný prejav - rezbárstvo, čipkárstvo, výšivkárstvo a maliarstvo. V rokoch 1634 - 1780 v obci žilo čisto chorvátske obyvateľstvo.
K výraznému ústupu chorvátčiny došlo začiatkom 20. storočia, no jej prítomnosť pretrváva v obci až dodnes.

Súčasnosť

V roku 2001 bolo v obci sčítaných 1587 obyvateľov. Koncom roku 2009 žilo v obci vyše 3 000 obyvateľov. K 31. 12. 2015 bol počet obyvateľov v obci 5 040 a k 31. 12. 2016 sa v obci nachádzalo už 5 388 obyvateľov.

Verejná doprava

Verejnú dopravu do obce zabezpečuje spoločnosť Slovak Lines z AS Mlynské nivy/Zlatých pieskov linkou č. 525, 527 (cez miestnu čast Čierna Voda) a linkou č. 528 (cez Ivanku pri Dunaji a Bernolákovo). Autobusy SLOVAK LINES premávajú podľa cestovného poriadku v sekcii Regio. Cestovné v rámci Bratislavského kraja je integrované prostredníctvom IDSBK. Obec Chorvátsky Grob je v IDSBK zóne 525 a miestna čast Čierna Voda v zóne 610.

Výsledky komunálnych volieb 2018

V komunálnych voľbách 2018 si občania Chorvátskeho Grobu zvolili za starostu Ing. Vladimíru Vydrovú. V obecnom zastupiteľstve je zvolených 11 poslancov.
Sin-kuang žen-šou pao-sien muo-tchien ta-lou

Sin-kuang žen-šou pao-sien muo-tchien ta-lou (po čínsky 新光人壽保險摩天大樓, po anglicky Shin Kong Life Tower) je mrakodrap v meste Tchaj-pej a je jednou z najvyšších budov na Taiwane. Má 51 poschodí a s anténou je vysoká 244.15 metrov. Budova bola dokončená v roku 1993 a do roku 1997 bola najvyššou na Taiwane, vtedy jej post nahradila budova Tuntex Sky Tower.
Novara Calcio

História

V roku 1908 vznikol študentský oddiel "Football Association Studenti". Okrem tohto oddielu však v Novare existovalo viacero ďalších podobných oddielov, ktorých najlepší hráči o niekoľko rokov vytvorili "Novara Calcio" a debutovali v najvyššej talianskej futbalovej súťaži v roku 1912. Svoj prvý zápas hrali hneď proti pomerne veľkému klubu Torino FC. Od sezóny 1927-28 sa Novara pohybovala striedavo medzi dvoma najvyššími súťažami až do roku 1962, keď zostúpila na tri sezóny do tretej ligy. Nasledujúce desaťročia boli okrem niekoľkých sezón strávených v Sérii B v znamení striedania tretej a štvrtej ligy. Až v sezóne 2009-10 sa Novare podarilo po desaťročiach opäť si vybojovať miesto v Sérii B. Hneď o rok dokonca postúpila do najvyššej súťaže, kde však strávila iba jeden rok a od sezóny 2012/13 hráva zas Sériu B.
Avril

Poloha

Obec má rozlohu 20,02 km². Najvyšší bod je položený 332 m n. m. a najnižší bod 200 m n. m.

Obyvateľstvo

Počet obyvateľov obce je 1 004 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Juvanzé

Poloha

Obec má rozlohu 4,94 km². Najvyšší bod je položený 172 m n. m. a najnižší bod 134 m n. m.

Obyvateľstvo

Počet obyvateľov obce je 30 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oľga Mocková

Životopis

Vyšla z národnouvedomelého rodinného prostredia, pod vplyvom otca → A. Sládkoviča sa venovala národnej a kultúrnej práci. Zakladajúca a dlhoročná členka výboru Živeny, venovala sa aj básnickej tvorbe a publicistickej činnosti, články uverejňovala v Dennici, v Orle a v Sokole.
Dénezé-sous-Doué

Poloha

Obec má rozlohu 23,77 km². Najvyšší bod je položený 101 m n. m. a najnižší bod 54 m n. m.

Obyvateľstvo

Počet obyvateľov obce je 459 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marina Rinaldi

Marina Rinaldi je prestížny taliansky módny dom patriaci do skupiny Max Mara Fashion Group. Zameriava sa na kvalitnú Prêt-à-porter, ženskú módu a módne doplnky v tzv. "plus" veľkostiach.

História

Spoločnosť bola založená roku 1980 v severotalianskom meste Reggio Emilia, ako súčasť Max Mara Fashion Group. Značka dostala svoje meno podľa prastarej matky zakladateľa, Achille Maramotti-ho, ktorá vlastnila v roku 1850 v Reggio Emilia módny ateliér.
Mediálnou tvárou značky Marina Rinaldi sa počas jej pôsobenia stali mediálne známe a zvučné ženské mená ako modelka s „modrou krvou“ a príbuzná anglickej kráľovskej rodiny India Hicks, herečka Carré Otis a v súčasnosti top modelka Tatjana Patitz.

Súčasnosť

Marina Rinaldi patrí k najznámejším z 35 obchodných značiek skupiny Max Mara Fashion Group. Má viac ako 300 obchodov v centrách všetkých svetových metropol ako Miláno, Rím, Paríž, Londýn, New York, ale aj Bratislava.
Ceyroux

Poloha

Obec má rozlohu 12,13 km². Najvyšší bod je položený 516 m n. m. a najnižší bod 397 m n. m.

Obyvateľstvo

Počet obyvateľov obce je 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leubringhen

Poloha

Obec má rozlohu 7,98 km². Najvyšší bod je položený 163 m n. m. a najnižší bod 48 m n. m.

Obyvateľstvo

Počet obyvateľov obce je 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pohár FA

Pohár FA (en: FA Cup) je hlavná vyraďovacia súťaž v anglickom futbale usporiaduvaná Anglickou futbalovou asociáciou a zároveň najstaršia klubová súťaž na svete. Prvý ročník sa hral v roku 1872. V súťaži hrá 731 tímov.
Aktuálnym držiteľom pohára FA je Chelsea FC (ôsmy titul) , ktorá vo finále (19/05/2018) porazila Manchester United 1-0 (Gól: Eden Hazard 22' (P) )

Aktuálny článok

Pre aktuálny ročník pohára FA si pozrite článok FA Cup 2017-18.
1. vodnopólová liga žien 2012/13

Systém súťaže

Hrala sa iba základná časť, a to turnajovým spôsobom. Turnajov bolo 4, každý jeden účastník bol organizátorom jedného turnaja.
Cavagnac

Poloha

Obec má rozlohu 10,34 km². Najvyšší bod je položený 256 m n. m. a najnižší bod 123 m n. m.

Obyvateľstvo

Počet obyvateľov obce je 443 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gevry

Poloha

Obec má rozlohu 5,31 km². Najvyšší bod je položený 198 m n. m. a najnižší bod 192 m n. m.

Obyvateľstvo

Počet obyvateľov obce je 642 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trenčianske Jastrabie

Poloha

Obec leží v Bánovskej pahorkatine, blízko Jastrabianskeho sedla na rozhraní východných svahov Považského Inovca a Podunajskej pahorkatiny.

Prírodné pomery

V katastrálnom území obce sa nachádza časť prírodnej pamiatky Svinica. Obcou preteká Jastrabský potok.

Doprava

Okolo obce prechádza cesta I. triedy č. 9 ako aj železničná trať medzi Trenčínom a Topoľčanmi. V obci vyúsťuje aj asfaltová cesta k chate pod Inovcom.
Len Taunyane

Len Taunyane vlastným menom Len Tau bol juhoafrický bežec.

Letné olympijské hry 1904

Zúčastnil sa maratónu na letných olympijských hrach 1904 v St. Louis, kde skončil na deviatom mieste. Jeho čas je neznámy. Bežal s číslom 35.
Châlons

Poloha

Obec má rozlohu 5,2 km². Najvyšší bod je položený 428 m n. m. a najnižší bod 297 m n. m.

Obyvateľstvo

Počet obyvateľov obce je 161 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
William Pailes

Krátky životopis

Jeho život je úplne venovaný službe v armáde. V roku 1974 ukončil úspešne United States Air Force Academy v odbore informatika, kde získal titul bakalára. V roku 1981 získal titul magistra v rovnakom odbore na Texas A&M University. Bol vojenským letcom na viacerých základniach v USA a Veľkej Británii. V roku 1982 bol zaradený do armádneho výcvikového strediska budúcich astronautov, po troch rokoch absolvoval let raketoplánom a potom sa vrátil k vojenskej službe. Zo strediska kozmonautov USAF odišiel v roku 1988. Používal prezývku Bill.
Bocianotvaré

Bocianotvaré alebo brodivce (Ciconiiformes) v užšom zmysle sú skupina (rad) letcov.
Existujú aj bocianotvaré/brodivce v širšom zmysle (t. j. podľa Sibleyho taxonómie), ktoré zahŕňajú: †Osteodontornis + ?čeľaď †Cimolopterygidae + Pteroclidiformes + Charadriiformes + Pheonicopteriformes + Podicipediformes + bocianotvaré v užšom zmysle + Sphenisciformes + Gaviiformes + Procelariiformes + Balaenicipitiformes + Pelecaniformes + Falconiformes; v najmodernejších deleniach táto široká skupina čiastočne „populárna“ v 90-tych rokoch 20. storočia už zase neexistuje a je rozdelená na jednotlivé skupiny.
Existujú aj bocianotvaré/brodivce v najužšom zmysle, t. j. bocianotvaré/brodivce v užšom zmysle bez kondorov.

Charakteristika bocianotvarých v užšom zmysle

Bocianotvaré v najužšom zmysle majú zaoblené telo, dlhý krk, dlhé nohy, dlhý zobák, riedke perie a široké zaoblené krídla. Dlhé nohy im umožňujú brodiť sa v plytkej vode, kde lovia potravu, a zostať pritom suché, dlhý krk zas držať hlavu pri hladine. Väčšinou lovia individuálne, ale na noc alebo na odpočinok sa zhromažďujú do kŕdľov a veľa druhov hniezdi v kolóniách.
Kondory sú výborne plachtiace vtáky podobné sokolotvarým, živiace sa mŕtvolami.
Rómovia v slovenskom dokumentárnom filme

Rómske etnikum sa vyskytuje v slovenskej dokumentárnej tvorbe častejšie ako v hraných filmoch. Rómovia sa v minulosti tematizovali predovšetkým v etnografických dokumentoch. Svojím vyznením tieto filmy kopírovali politickú a spoločenskú atmosféru v krajine. Chronologický prehľad neponúka kompletnú filmografiu, slúži na vykreslenie pozície rómskeho etnika v slovenských dokumentárnych filmoch.
Pearl Harbor

Pearl Harbor je prístav a základňa USA na ostrove Oahu na Havajských ostrovoch. 7. decembra 1941 ju nečakane napadlo japonské letectvo, čo spôsobilo vstup USA do druhej svetovej vojny. Pozri: Útok na Pearl Harbor.
Žena a rodina

Žena a rodina (skratka ŽAR) bola politická strana, ktorá pôsobila na Slovensku v rokoch 2002–2005.
Strana Žena a rodina bola zaregistrovaná na ministerstve vnútra 10. júna 2002. Štatutárnym orgánom strany bola Henrieta Blumenfeldová. V parlamentných voľbách v roku 2002 získala strana 0,43% hlasov. Na voľbách do Európskeho parlamentu v roku 2004 sa nezúčastnila. Do likvidácie vstúpila strana 1. októbra 2005 na základe § 34 ods. 4 zákona č. 85/2005 Z.z. o politických stranách a politických hnutiach.